[{"text_idx": "#000001", "text": "O\u0303lu teeb s\u030cas\u030clo\u0303ki pehmeks, mahlaseks ja maitsekaks"}, {"text_idx": "#000002", "text": "Malle Ma\u0308gi, kes on Saaremaa Lihato\u0308o\u0308stuses dikteerinud eestlaste maitse-eelistusi juba 30 aastat, teab, mis maitsed meile grilltoodete juures ko\u0303ige paremini istuvad. Igal suvel valmib tema retseptide alusel 150 tonni erinevaid marinaadis lihasid, ribisid ja s\u030cas\u030clo\u0303kke. Millised maitsed aga sel aastal eestlastele mokkamo\u0308o\u0308da on, jagas punapa\u0308ine naine ka meiega. Vestluse ka\u0308igus valmis ka traditsiooniline s\u030cas\u030clo\u0303kk uudses o\u0303llemarinaadis."}, {"text_idx": "#000003", "text": "Ma\u0308gi so\u0303nul on s\u030cas\u030clo\u0303kk alguse saanud Idamaadest ja Kesk-Aasiast. Ta\u0308nu roa lihtsusele ja suupa\u0308rastele tu\u0308kkidele levis see kiiresti u\u0308le kogu maailma ning on muutunud eestlaste seas vaieldamatult populaarseimaks grillroaks. \u201cAlgupa\u0308raselt valmistati s\u030cas\u030clo\u0303kki lambalihast, kuid meie inimeste jaoks on o\u0303ige s\u030cas\u030clo\u0303kk ikka sealihast tehtud ning sobivaimaks palaks on kaelakarbonaad, milles on piisavalt palju rasvakiude, mis annab s\u030cas\u030clo\u0303kile mahlasust juurde. S\u030cas\u030clo\u0303kki saab valmistada ka tagatu\u0308kist ja fileest, kuid siin peaks meeles pidama seda, et mida taisem tu\u0308kk, seda tuimem liha,\u201d selgitab Ma\u0308gi lihavaliku reegleid."}, {"text_idx": "#000004", "text": "Eestlasi iseloomustab suuresti traditsioonidest kinni pidamine ja seda ka s\u030cas\u030clo\u0303kimaitsete puhul. \u201cIkka soovitakse klassikalist a\u0308a\u0308dika-sibulamarinaadis tehtud s\u030cas\u030clo\u0303kki, mis on tootmises olnud va\u0308hemalt 30 aastat ja usutavasti on ka ja\u0308rgmised 30 aastat,\u201d u\u0308tles ta ning lisas, et va\u0308ga raske on eestlaste harjumusi selles osas muuta. Oma pikaajalise to\u0308o\u0308kogemuse jooksul on Ma\u0308gi saanud selgeks aga u\u0308he po\u0303hito\u0303e \u2013 selleks, et s\u030cas\u030clo\u0303kk oleks ko\u0303igile meeltmo\u0308o\u0308da, tuleb valida lihtsad maitsed ja ja\u0308lgida, et liha maitse ikka alles ja\u0308a\u0308ks. Sellest samast po\u0303hito\u0303est la\u0308htub ta ka oma tootearenduses ning sellel aastal to\u0308o\u0308taski ta va\u0308lja lihtsa s\u030cas\u030clo\u0303ki o\u0303llemarinaadis. \u201cO\u0303llel on va\u0308ga pikk ajalugu ning lisaks juuakse o\u0303lut ka grillimise ko\u0303rvale, misto\u0303ttu sobib selle maitse ka lihaga ha\u0308sti kokku. Kui maitsed juba haakuvad, siis miks mitte kasutada seda ka marinaadis,\u201d selgitas ta oma seekordset inspiratsiooni retsepti va\u0308ljato\u0308o\u0308tamisel. Koosto\u0308o\u0308s Eesti suurima o\u0303lletootja A. Le Coqiga ongi nad turule toonud sealihas\u030cas\u030clo\u0303ki Premiumi marinaadis."}, {"text_idx": "#000006", "text": "Ma\u0308gi soovitab marinaadis julgelt a\u0308a\u0308dika asemel o\u0303lut kasutada, sest ka o\u0303lu aitab oma koostisega liha tekstuuri pehmendada, kuid erinevalt a\u0308a\u0308dikast ja\u0308tab see s\u030cas\u030clo\u0303kki alles kogu mahlasuse. \u201cO\u0303lu annab lihale juurde lisaks mo\u0303nusalt mo\u0303rkja humalamaitse ning aroomi, mis aga ei muutu domineerivaks, vaid pigem ta\u0308iustab roast saadavat maitsebuketti,\u201d kirjeldas Ma\u0308gi o\u0303lle mo\u0303ju s\u030cas\u030clo\u0303kile. Et o\u0303lle maitse s\u030cas\u030clo\u0303kis va\u0308ga tugevaks ei muutuks, on soovitav kasutada heledat o\u0303lut, mille maitse on mahedam. \u201cNa\u0308iteks A. Le Coq Premiumil on pehme ja kerge maitse, mis ei hakka s\u030cas\u030clo\u0303ki juures domineerima ning seeto\u0303ttu peaks grillpala sobima nii klassikalise a\u0308a\u0308dikamarinaadi armastajatele kui ka neile, kes otsivad erilisi maitseelamusi.\u201d Lisaks o\u0303llele on marinaadi lisatud maitseks sibulat, ku\u0308u\u0308slauku, soola, pipart ja vu\u0308rtsi."}, {"text_idx": "#000007", "text": "Kuigi ko\u0303ik eeldused mahlaseks s\u030cas\u030clo\u0303kiks annab marinaadis kasutatud o\u0303lu, toimub roa lo\u0303plik viimistlus siiski grillil. Lihameister soovitab kindlasti s\u030cas\u030clo\u0303kki grillida su\u0308tel, mis annab sellele mo\u0303nusa suitsuse aroomi. Grillsu\u0308si tuleb eelnevalt korralikult po\u0303lema panna ning oodata o\u0303iget kuumust. \u201cKui grill on nii kuum, et ka\u0308tt saab selle kohal hoida vaid paar-kolm sekundit, siis vo\u0303ib s\u030cas\u030clo\u0303kivarda grillile asetada. Po\u0303hiline viga, mida tehakse on see, et grillile pannakse tuli otsa ja kohe visatakse ka varras restile. Sellisel juhul vo\u0303ib leek liha a\u0308ra ko\u0303rvetada,\u201d selgitab Ma\u0308gi. Samuti soovitab ta su\u0308u\u0308data su\u0308tt su\u0308u\u0308tevedeliku asemel toiduo\u0303liga, sest mida va\u0308hem keemiat, seda parem ja naturaalsem maitse ja\u0308a\u0308b ka s\u030cas\u030clo\u0303kile."}, {"text_idx": "#000008", "text": "\u201cS\u030cas\u030clo\u0303ki grillimisel tuleb ja\u0308lgida, et varras saaks igast ku\u0308ljest ilusa pruuni ku\u0308pse kihi, milleks kulub orienteeruvalt 15\u201220 minutit,\u201d ta\u0308psustab ta. S\u030cas\u030clo\u0303kki soovitab ta serveerida lihtsa tomati-kurgisalatiga, et taldrikul ja\u0308a\u0308ks domineerima ikka liharoog ise."}, {"text_idx": "#000010", "text": "1. Vali hea tooraine. Eelista kodumaist liha ning s\u030cas\u030clo\u0303ki puhul on parimaks tooraineks kaelakarbonaad."}]